### Resume

Velfærdsforvaltningen har indgået et lejemål på [adresse] 5. Det indebærer, at Karriereværkstedets afdeling på [adresse] skal flytte til Jacob Jepsen. Det nye lejemål er indgået, fordi lejemålet på [adresse] ikke længere lever op til krav til brandsikkerhed, velfærdsforanstaltninger m.v. Sagen behandles politisk pga. krav om deponering.

### Sagsfremstilling

Velfærdsforvaltningen har indgået et lejemål på [adresse] 5. Der er tale om en bygning på ca. 1.696 kvadratmeter, der fremover skal huse [adresse] afdeling på [adresse]. Lejemålet skal benyttes til beskyttet beskæftigelsestilbud efter servicelovens § 103. Lejemålet er indgået, fordi lokalerne på [adresse] ikke lever op til krav til brandsikkerhed og velfærdsforanstaltninger. Desuden er antallet af visiterede borgere steget fra de 50, som tilbuddet oprindeligt blev oprettet til, til 97 i dag, hvilket lokalerne er meget dårligt egnede til.

Kontrakten er i første omgang indgået for tre år, men indeholder option på forlængelse. Muligheden for binding udover tre år indebærer, at der skal ske deponering, hvilket Byrådet har kompetencen til at træffe beslutning om. Sagen medfører, at der skal deponeres kr. 4.361.000 kr.

Sagens bilag viser lejekontrakten og aftale om ombygning af lokalerne på [adresse] 5.

Der er gennem år afsøgt mulighed for flytning til anden lokalitet, herunder muligheden for at finde egnede lokaler i kommunale bygninger. Det er sket i samarbejde med både Teknik & Miljø og lokale ejendomsmæglere.

### Økonomi

Lejekontrakten indebærer en årlig leje på kr. 856.150,00. Derudover er der udgifter til ombygning på kr. 1.811.700 ekskl. moms.

Der vil også være udgifter til reetablering af [adresse], dobbelt husleje i en periode, flytning og IT. Disse udgifter forventes at koste ca. kr. 900.000 ekskl. moms.

Udgifterne kan indeholdes inden for handicapområdets ramme.

Høringssvar:

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles af Økonomiudvalget og Byrådet.

### Deltager i behandlingen

Tove Lauridsen fremlægger punktet.

### Historik

Velfærdsdirektøren indstiller, 19. juni 2023, pkt. 70:

at der træffes beslutning om deponering og dermed godkendelse af lejekontrakten.

Beslutning fra Voksenudvalget, 19. juni 2023, pkt. 70:

Anbefales godkendt.

Fraværende: Dan Nissen

Beslutning fra Økonomiudvalget, 7. august 2023, pkt. 158:

Anbefales.
Ivan Simonsen tog forbehold for sin stillingtagen til Byrådets behandling af sagen.

Fraværende: Cathrine Paulsen.

### Beslutning

Godkendt.